CELEX ID: 32011D0170
Publication Date: 2011-03-21

Document Text:
NÕUKOGU OTSUS 2011/170/ÜVJP,
21. märts 2011,
millega muudetakse otsust 2010/330/ÜVJP Euroopa Liidu integreeritud õigusriigimissiooni EUJUST LEX-IRAQ kohta Iraagis
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28 ja artikli 43 lõiget 2,
ning arvestades järgmist:
(1)
Nõukogu võttis 7. märtsil 2005 vastu ühismeetme 2005/190/ÜVJP Euroopa Liidu integreeritud õigusriigimissiooni EUJUST LEX kohta Iraagis (1). See ühismeede, mida on hiljem muudetud ja mille kehtivust on pikendatud, kaotas kehtivuse 30. juunil 2009.
(2)
Nõukogu võttis 11. juunil 2009 vastu ühismeetme 2009/475/ÜVJP, (2) millega pikendati EUJUST LEXi tegevust veel 12 kuuks kuni 30. juunini 2010 ning milles sätestati, et selle aja jooksul alustab EUJUST LEX Iraagis tegevuse katsejärku.
(3)
Nõukogu võttis 14. juunil 2010 vastu otsuse 2010/330/ÜVJP, (3) millega pikendati EUJUST LEXi tegevust veel 24 kuuks kuni 30. juunini 2012 ning milles sätestati, et sel perioodil peaks EUJUST LEX-IRAQ viima järk-järgult oma tegevused ja vastavad struktuurid Iraaki, keskendudes spetsiaalsele koolitusele, jätkates seejuures riigist väljapool läbiviidavaid tegevusi.
(4)
Nõukogu otsuses 2010/330/ÜVJP sätestati EUJUST LEX-IRAQi tegevusega seotud kulutuste katmiseks ettenähtud lähtesumma ajavahemikuks 1. juulist 2010 kuni 30. juunini 2011. Missiooni operatiivvajaduste katmiseks tuleks lähtesummat suurendada ning nõukogu otsust 2010/330/ÜVJP tuleks vastavalt muuta.
(5)
Missiooni volitusi rakendatakse julgeolekukontekstis, mis võib kahjustada aluslepingu artiklis 21 sätestatud liidu välistegevuse eesmärke ja takistada nende saavutamist.
(6)
Missiooni juhtimis- ja kontrollistruktuur ei tohiks piirata missiooni eelarve täitmisel missiooni juhi lepingulisi kohustusi komisjoni ees,
ON VASTU VÕTNUD KÄESOLEVA OTSUSE:
Artikkel 1
Nõukogu otsuse 2010/330/ÜVJP artikli 11 lõige 1 asendatakse järgmisega:
„1. Missiooni tegevusega seonduvate kulutuste katmiseks ettenähtud lähtesumma ajavahemikus 1. juulist 2010 kuni 30. juunini 2011 on 22 300 000 eurot.”
Artikkel 2
Käesolev otsus jõustub selle vastuvõtmise kuupäeval.
Brüssel, 21. märts 2011

EuroVoc Classification:
Level 1: 100142
100161
100144
100143
Level 2: 100170
100163
100176
100173
100281
Level 3: 883
2464
3474
4040
2705
All Concepts: 1500
3447
5622
5744
5873